
Narva Linnavalitsuse 09.03.2011. a määruse nr 243 „Narva munitsipaalhuvikoolide õpperühmade suurused ja moodustamise alused“ muutmine
Määrus kehtestatakse huvikooli seaduse § 9 lõike 5 ja Narva Linnavolikogu 17.01.2008.a määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ alusel.
§ 1. Narva Linnavalitsuse 09.03.2011. a määruse nr 243 „Narva munitsipaalhuvikoolide õpperühmade suurused ja moodustamise alused“ § 1 lõige 2 muudetakse ja antakse järgmises redaktsioonis:
„(2) Narva Noorte Meremeeste Klubi üldkultuuri huvialade õpperühmade suuruseks on vähemalt 12 õppurit, spordi huvialade õpperühmade suuruseks on vähemalt 10 õppurit ja tehnika huvialade õpperühmade suuruseks on vähemalt 8 õppurit.“
§ 2. Määrus jõustub alates 01.01.2017. a.

13.10.2016. a nr 3.1–19/22
Õiend
Määrus kehtestatakse huvikooli seaduse § 9 lõike 5 ja Narva Linnavolikogu 17.01.2008.a määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ alusel.
Esitatud määruse eelnõu sätestab Narva Noorte Meremeeste Klubi õpperühmade uued suurused. Muudatused taotletakse Narva Linnavalitsuse Kultuuriosakonda saabunud huvikooli direktori 05.10.2016. a kirjaga 1-15/124 seoses sellega, et tänu asutuse pidevale arendamisele paranevad huvihariduse võimalused (sh õppehoone rekonstrueerimine ning õpperuumide kaasaegse tehnikavarustuse soetamine), mis soodustavad õppeprotsessi korraldamise optimiseerimist. Uued huvikooli õpperühmade suurused võimaldavad efektiivsemalt korraldada asutuse õppeprotsessi (õpetada teoreetilise suuna huvialasid suurema õpilaste arvuga rühmas ja praktilise suuna huvialasid võiksema õpilaste arvuga rühmas).
Narva Linnavalitsuse Kultuuriosakond peab Narva Noorte Meremeeste Klubi Narva munitsipaalhuvikoolide õpperühmade suuruste ja moodustamise aluste muutmise taotlust põhjendatuks ning palub seda toetada.

